text: बता दें कि नागालैंड, मणिपुर, मिजोरम, त्रिपुरा के अधिकतर हिस्सों में तथा असम, मेघालय, पश्चिम बंगाल के पर्वतीय क्षेत्र और सिक्किम के कई स्थानों पर बारिश हुई । इसके साथ ही बिहार, दक्षिणी आंतरिक कर्नाटक और पूर्व उत्तर प्रदेश, उत्तराखंड, तमिलनाडु और केरल के कुछ हिस्सों में बारिश हुयी या फिर गरज के साथ छींटे पड़े। अरुणाचल प्रदेश, गांगेय पश्चिम बंगाल, ओडिशा, झारखंड, पश्चिम उत्तर प्रदेश, हरियाणा, पंजाब, हिमाचल प्रदेश, जम्मू कश्मीर, राजस्थान, गुजरात , कोंकण, गोवा, मध्य महाराष्ट्र, मराठवाड़ा, तटीय आंध्र प्रदेश, तेलानगाना, रायलसीमा और तटीय उत्तरी आंतरिक कर्नाटक में मौसम शुष्क रहा।